stanford-oval/wikipedia huggingface dataset:
Raidistonjärvi

| Raidistonjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′50″N, 24°41′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Koljonselkään 
Järvinumero:  35.722.1.017
Mittaustietoja
Pinnankorkeus:  86,2 m  
Rantaviiva:  1,654 km  
Pinta-ala:  10,826 ha  
Saaria:  1 
 fiRaidistonjärvi 
Raidistonjärvi  on Pirkanmaalla Oriveden Raidiston kylässä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 10,8 hehtaaria ja se on 450 metriä pitkä ja 350 metriä leveä. Järvi sijaitsee keskellä Röyhdänsaarta mäkien välisessä painaumassa. Järvellä on kartan mukaan yksi noin 40 metriä pitkä kalliosaari, joka on autio. Sen rantaviivan pituus on 1,7 kilometriä ja sen rannat ovat metsämaata, peltoa ja avosuota. Sen lähiympäristössä sijaitsee kaksi maatilaa, joista toinen toimii myös matkailukeksuksena. Rannoille on rakennettu kolme vapaa-ajan asuntoa. Niille tulee tiet valtatieltä 9 haarautuvalta kylätieltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Järven vedenpinnan korkeus on 86,2 metriä mpy. Siihen ei kartan mukaan ole johdettu ojia ja sen laskuoja lähtee järven pohjoisrannasta ja se laskee Koljonselän Röyhdänsalmeen.
Historiaa

Järvi näkyy vuoden 1752 kartassa, johon on merkitty myös Raidiston talo tai kulmakunta . Vuosien 1957–1986 peruskartoissa ei viljelyalassa tai asumisessa ole tapahtunut merkittäviä muutoksia.
Rodrigo Bentancur

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rodrigo Bentancur Colmán
Syntymäaika: 25. kesäkuuta 1997 (ikä 27)
Syntymäpaikka: Nueva Helvecia, Uruguay
Pelipaikka: keskikenttä
Pituus: 187 cm
Paino: 72 kg
Seura
Seura: Tottenham Hotspur
Junioriseurat
: Boca Juniors
Seurat
| Vuodet | Seura | O | (M) |
| 2015–2017 | Boca Juniors | 51 | (1) |
| 2017–2022 | Juventus | 133 | (2) |
| 2022– | Tottenham Hotspur | 58 | (6) |
Maajoukkue
| 2017– | Uruguay | 58 | (1) |
 Seurajoukkueuran tilastot kattavat vain kansalliset sarjat, päivitetty 16. kesäkuuta 2024.  Maajoukkueuran tilastot päivitetty 16. kesäkuuta 2024.
Rodrigo Bentancur (s. 25. heinäkuuta 1997 Nueva Helvecia) on uruguaylainen jalkapalloilija, joka edustaa Englannin Valioliigassa pelaavaa Tottenham Hotspuria ja on pelipaikaltaan keskikenttäpelaaja.
Bentancur on Boca Juniorsin kasvatti. Hän pelasi Argentiinan pääsarjassa 51 ottelua ja teki yhden maalin. Hän voitti maan mestaruden 2015 ja 2017. Copa Libertadoresissa hän pelasi kuusi ottelua. Hän siirtyi argentiinalaisseurasta Italian Juventukseen 1. heinäkuuta 2017. Kaudella 2017–2018 hän pelasi Serie A:ssa 20 ottelua ja seuraavalla kaudella 31 ottelua, joissa hän teki kaksi maalia. Seuraavilla kausilla Serie A -otteluita kertyi 30, 33 ja 19 ilman tehtyjä maaleja. Hän voitti Italian-mestaruuden vuosina 2018, 2019 ja 2020 sekä Italian cupin vuosina 2018 ja 2021. Mestarien liigassa hän pelasi ensimmäisellä kaudella viisi, toisella, kolmannella ja neljännellä seitsemän sekä viidennellä jälleen viisi ottelua.
Tammikuussa 2022 Bentancur siirtyi Tottenham Hotspuriin 19 miljoonan euron siirtosummalla. Hän pelasi kevätkauden 2022 aikana 17 valioliigaottelua. Syksyllä 2022 hän pelasi Mestarien liigan alkulohkossa joukkueensa kaikki kuusi ottelua ja teki 1–1-tasoitusmaalin kotiottelussa Sportingia vastaan. Valioliigassa hän pelasi kauden aikana 18 ottelua ja teki viisi maalia. Hän oli ristisidevamman vuoksi sivussa kentiltä 12. helmikuuta lähtien lokakuun loppupuolelle saakka. Hän pelasi kaudella 2023–2024 kaikkiaan 23 valioliigaottelua, joista 13 avauskokoonpanossa, ja teki yhden maalin.
Bentancur pelasi Uruguayn neljänneksi sijoittuneen joukkueen vakiokokoonpanossa alle 20-vuotiaiden MM-kilpailuissa 2017. Aiemmin samana vuonna hän voitti ikäluokan Etelä-Amerikan mestaruuden. Hän pelasi Uruguayn A-maajoukkueessa ensimmäiset ottelunsa lokakuussa 2017. MM-kilpailuissa 2018 hän pelasi viisi ottelua ja vuoden 2019 Copa Américassa täyden ajan joukkueensa kaikissa neljässä ottelussa. Copa Américassa 2021 hän pelasi neljä ottelua. MM-kilpailuissa 2022 hän pelasi kahdessa ensimmäisessä ottelussa täydet minuutit ja oli kolmannessa ottelussa Ghanaa vastaan kentällä ensimmäisellä jaksolla tapahtuneeseen loukkaantumiseensa saakka.
Bentancur on kesäkuun 2024 puoliväliin mennessä pelannut 58 A-maaottelua, joissa hän on ollut 52 kertaa avauskokoonpanossa. Ainoan maalinsa hän on tehnyt helmikuussa 2022 MM-karsintaottelussa Venezuelaa vastaan.
Rat Pack (televisioelokuva)

| Rat Pack> The Rat Pack |
| --- | --- |

Ohjaaja:  Rob Cohen
Käsikirjoittaja:  Kario Salem
Tuottaja:  Fred C. Caruso
Säveltäjä:  Mark Adler
Kuvaaja:  Shane Hurlbut
Pääosat:  Ray Liotta Joe Mantegna Don Cheadle Angus Macfadyen William L. Petersen Zeljko Ivanek Bobby Slayton Deborah Kara Unger
Valmistustiedot
Valmistusmaa:   Yhdysvallat
Tuotantoyhtiö:  HBO Original Film
Levittäjä:  HBO Netflix
Ensi-ilta:   22. elokuuta 1998
Kesto:  120 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rat Pack (engl. The Rat Pack) on HBO:n ja Original Filmin tuottama yhdysvaltalainen televisioelokuva vuodelta 1998. Televisioelokuva on genreltään draama, ja sen ohjasi Rob Cohen, käsikirjoitti Kario Salem ja tuotti Fred C. Caruso. Rat Pack kertoo Rat Packista. Televisioelokuvan pääosissa ovat Ray Liotta Frank Sinatrana, Joe Mantegna Dean Martinina, Don Cheadle Sammy Davis Juniorina ja Angus Macfadyen Peter Lawfordina.
Rat Pack kuvattiin Kalifornian Los Angelesissa 33:ssa päivässä 9,6 miljoonan dollarin budjetilla, ja televisioelokuva ensiesitettiin Yhdysvalloissa 22. elokuuta vuonna 1998. Rat Pack sai 24 palkintoehdokkuutta, joista se voitti seitsemän. Televisioelokuva sai muun muassa Golden Globen ja kolme Primetime Emmy -palkintoa. Rotten Tomatoes -sivuston mukaan kriitikoiden arvosteluista 67 prosenttia on myönteistä perustuen kahteentoista arvosteluun. Televisioelokuva on julkaistu Yhdysvalloissa virallisena DVD:nä viimeksi vuonna 2007.
Näyttelijät

| 0 | 1 | 2 |
| --- | --- | --- |
|  Ray Liotta  | … |  Frank Sinatra   |
|  Joe Mantegna  | … |  Dean Martin   |
|  Don Cheadle  | … |  Sammy Davis, Jr.   |
|  Angus Macfadyen  | … |  Peter Lawford   |
|  Bobby Slayton  | … |  Joey Bishop   |
|  William Petersen  | … |  John F. Kennedy   |
|  Željko Ivanek  | … |  Robert F. ”Bobby” Kennedy   |
|  Dan O’Herlihy  | … |  Joseph P. ”Joe” Kennedy   |
|  Deborah Kara Unger  | … |  Ava Gardner   |
|  John Diehl  | … |  Joe DiMaggio   |
|  Megan Dodds  | … |  May Britt   |
|  Veronica Cartwright  | … |  Rocky Cooper   |
|  Barbara Niven  | … |  Marilyn Monroe   |
|  Robert Miranda  | … |  Momo Giancana   |
|  Michelle Grace  | … |  Judy Campbell   |
|  Tyrees Allen  | … |  George Jacobs   |
Aiheesta muualla

Rat Pack Internet Movie Databasessa (englanniksi)
Rat Pack Elonet.
Rat Pack AllMoviessa. (englanniksi)
Rat Pack TCM Movie Databasessa (englanniksi)
Roch Bolduc

Roch Bolduc O.C., CQ (s. 10. syyskuuta 1928) on kanadalainen poliitikko. Hän syntyi Québecin provinssissa ja valmistui siellä Lavalin yliopistosta. Hän istui vuosina 1988–2003 Kanadan senaatissa progressiivis–konservatiivisen puolueen edustajana. Hänestä tehtiin vuonna 1984 Kanadan ritarikunnan upseeri ja vuonna 1998 Québecin kansallisen ritarikunnan ritari.
Hän on naimisissa Gisèle Lacroixin kanssa vuodesta 1954 lähtien. Heillä on neljä lasta: Louise, Jacques, André and Richard.
Rocco Anselmini

Rocco Anselmini (19. syyskuuta 1837 Recanati – elokuu 1910) oli italialainen roomalaiskatolinen piispa. Hänet vihittiin papiksi 2. kesäkuuta 1860 ja nimitettiin Nocera Umbran hiippakunnan johtoon 27. maaliskuuta 1882. Piispaksi vihkiminen seurasi 2. huhtikuuta. Pääkonsekraattorina toimi Raffaele Monaco La Valletta. Anselmini kuoli 72-vuotiaana virassa.
Rally-toko

Rally-toko on koiraharrastuslaji, jonka tavoitteena on koiran ja sen ohjaajan yhteistyö. Rally-tokossa yhdistyy elementtejä tottelevaisuuskoulutuksesta, agilitystä ja koiratanssista. Laji kehitettiin Yhdysvalloissa 2000-luvun alkupuolella ja sai virallisen koiraharrastuslajin aseman Suomessa 1.5.2014.
Virallisissa kilpailuissa on neljä eri luokkaa: alokasluokka, avoin luokka, voittajaluokka ja mestariluokka. Koiran rodulla, iällä tai koolla ei ole rally-tokossa väliä, vaan kaikki koirat voivat harrastaa lajia. Edellytyksenä lajin harrastamiselle on kuitenkin koiran keskittyminen ohjaajan kanssa työskentelyyn.
Radan suorittaminen

Jokaisessa luokassa suoritetaan tehtäväkylteistä koostuva rata, joka on jokaisessa kilpailussa erilainen. Radalla voi olla 10–20 tehtäväkylttiä ja niiden määrä sekä haastavuus lisääntyy luokasta seuraavaan siirryttäessä. Radan suorittaminen aloitetaan lähtökyltiltä tuomarin annettua lähtölupa ja päätetään ohittamalla maalikyltti. Koirakko etenee radalla niin, että koira seuraa ohjaajaa kylttien määräämänä joko tämän vasemmalla tai oikealla puolella. Jokaisen kyltin kohdalla koirakko suorittaa siinä määritellyn tehtävä. Tehtäviin voi kuulua esimerkiksi tempon vaihdokset, pyörähdykset, pujottelu, suunnanmuutokset ja puolenvaihdot.
Rally-tokokilpailuissa rataan tutustutaan ennen jokaisen kilpailuluokan alkamista. Tutustuminen kestää noin 15 minuuttia ja tapahtuu ilman koiria. Radan arvostelee sen suunnitellut tuomari rally-tokon virallisen kilpailuohjeen mukaan. Jokaisen koiran suorituksesta täytetään arvostelulomake, johon merkitään mahdolliset pistevähennykset.
Radan enimmäispistemäärä on jokaisessa luokassa 100 pistettä ja hyväksyttyyn tulokseen vaaditaan vähintään 70 pistettä. Radalle lähtiessään koirakolla on täydet 100 pistettä ja radan aikana tuomitaan 1:n, 3:n tai 10:n virhepisteen arvoisia pistevähennyksiä. Virheitä ovat esimerkiksi väärin tai epätarkasti suoritettu liike, vino asento, liian kova komentaminen tai taluttimen kiristyminen. Sen sijaan sallittua on koiran ohjaaminen sanallisten käskyjen lisäksi myös käsimerkein ja vartaloavuin. Radan aikana voi käyttää rajattoman määrän sanallisia käskyjä sekä kannustaa koiraa sanallisesti.
Kilpailuluokat ja eteneminen

Rally-tokokilpailu muodostuu neljästä kilpailuluokasta: alokasluokka (ALO), avoin luokka (AVO), voittajaluokka (VOI) ja mestariluokka (MES). Saavutettuaan kilpailuluokasta kolme hyväksyttyä tulosta koirakolle jaetaan koulutustunnus (RTK1-4), ja koira siirtyy seuraavaan luokkaan. Ylemmässä luokassa kilpailtuaan koirakon ei ole mahdollista palata kilpailemaan alempiin luokkiin.
Koiralle myönnetään rally-tokovalion arvo (FI RTVA) sen saavutettua mestariluokasta kolme vähintään 95 pisteen suoritusta. Tulosten on oltava vähintään kahden eri tuomarin radoilta. Lisäksi koiralla täytyy olla aikaisintaan 15 kuukauden ikäisenä saatu laatumaininta ”hyvä” virallisesta koiranäyttelystä.
Virallisia rally-tokokilpailuja järjestetään myös Ruotsissa, Tanskassa ja Norjassa. Lisäksi vuosittain järjestetään Pohjoismaiden mestaruuskilpailut, joissa kilpaillaan sekä yksilö- että joukkuemestaruudesta. Koiran on mahdollista saavuttaa valionarvo Suomen lisäksi myös muista Pohjoismaista.
Säännöt

Kilpailuun osallistumisen vaatimuksena on koiran vähintään 10 kuukauden ikä. Mestariluokkaan saa osallistua 15 kuukautta täyttäneet koirat.
Koira voi osallistua yhdessä kilpailussa ainoastaan yhteen luokkaan. Säännöistä löytyy tarkennettuja rajoituksia osallistumisoikeuteen. Kilpailuun ei esimerkiksi saa osallistua sairaan, tunnistusmerkittömän tai vihaisen koiran kanssa.
Rally-tokon alokasluokan rata tulee suorittaa niin, että koira on kytkettynä. Sen sijaan avoimessa, voittaja- ja mestariluokassa rata suoritetaan koira vapaana, mutta koiran tulee olla kytkettynä kehään saapuessa ja kehästä poistuessa.
Rovaniemen kihlakunta (1996)

Rovaniemen kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Rovaniemen kaupunki sekä ennen vuoden 2006 kuntaliitosta myös Rovaniemen maalaiskunta. Kihlakunta sijaitsi Lapin läänissä.
Rhett Butler

Clark Gable Rhett Butlerina Tuulen Viemää -elokuvan esittelyfilmissä.
Rhett Butler on kuvitteellinen sankarihahmo Margaret Mitchellin romaanissa Tuulen viemää.  Romaanista vuonna 1939 tehdyssä filmatisoinnissa Rhettiä esitti Clark Gable. Vuonna 1994 tuotetussa television minisarjassa Butlerin roolissa oli Timothy Dalton. Rhett esiintyy myös Alexandra Ripleyn Tuulen viemälle kirjoittamassa jatko-osassa Scarlett, sekä Donald McCaignin kirjoittamassa kirjassa Rhett, joka kertoo Tuulen viemän tarinan Rhettin näkökulmasta.
Hahmo

Rhett on charlestonilaisen arvostetun Butlerin suvun vesa. Hän vihasi syvästi edesmennyttä isäänsä. Hänen isänsä karkottikin hänet kotoaan ilman rahaa poikansa tekojen vuoksi. Rhett hankki itselleen suunnattomat rahasummat likaisella pelillä, mutta kukaan ei aivan tarkkaan tiedä millä tavalla. Rhett pitää kuitenkin kovasti äidistään ja sisarestaan Rosemarystä, mutta hänen isänsä ei elinaikanaan antanut näiden tavata Rhettiä, joten tapaamiset täytyi järjestää salassa.
Rhett on komea, harteikas ja pitkä mies. Hänellä on mustat viikset ja lyhyeksi leikatut mustat hiukset. Hänen ihonsa on ruskettunut ja hampaansa valkoiset. Rhett osaa olla hyvin viehättävä ja kohtelias jos tahtoo, mutta useimmiten häntä ei huvita. Hän on itsekäs, häikäilemätön ja suorasanainen ja näkee helposti ihmisten läpi. Hän on elänyt omin avuin jo nuoresta lähtien, minkä vuoksi hänestä on kehittynyt hyvin rohkea ja itsevarma mies.
Rovaniemen keskustaajama

| Rovaniemen keskustaajama |
| --- | --- |
 Rovaniemen kaupungin keskusta ja horisontissa Rovaniemelle tyypillinen Lapin erämaiden maisema
 Rovaniemen keskustaajama
 Koordinaatit: 66°30′N, 025°44′E 
Valtio:  Suomi
Maakunta:  Lappi
Kunta:  Rovaniemi
Pinta-ala  (31.12.2019):  
 – Maa:  60,08 km²
Väkiluku (31.12.2019):  53 604
 – Väestötiheys:  892,2 as./km²
Infobox OKVirheellinen NIMI-arvo: 
Rovaniemen keskustaajama on Suomen kahdenneksitoista suurin taajama ja Rovaniemen kaupungin hallinnollinen keskus, joka sijaitsee Lapissa Rovaniemellä muutama kilometri napapiirin eteläpuolella. Taajamassa asuu 53 604 ihmistä. Taajaman pinta-ala on 60,08 km² ja väestötiheys 892,2 as./km². Vuonna 2006 Rovaniemen kaupunkiin liitetyn Rovaniemen maalaiskunnan suurin ja merkittävin taajama, Saarenkylä oli osa Rovaniemen keskustaajamaa.
Ronan Le Crom

| 0 | 1 | 2 |
| --- | --- | --- |

Henkilötiedot
Syntymäaika: 13. heinäkuuta 1974 (ikä 50)
Syntymäpaikka: Lorient, Ranska
Pelipaikka: maalivahti
Pituus: 186 cm
Junioriseurat
1991-1995: AJ Auxerre
Seurat
| Vuodet | Seura | O (M) |
| 1995–2002 1996–1997 1997–1998 2002–2004 2004–2006 2005–2006 2006–2007 2007–2008 2008–2010 2010–2011 2012– | AJ Auxerre → Châteauroux (laina) → Valence Guingamp Saint-Étienne → Troyes (laina) Troyes RC Lens Grenoble Foot 38 AS Nancy-Lorraine Paris Saint-Germain | 3 (0) 17 (0) 16 (0) 76 (0)  38 (0) 35 (0) 6 (0) 25 (0) 0 (0) |
 Seurajoukkueuran tilastot kattavat vain kansalliset sarjat, päivitetty 15. toukokuuta 2010.
Ronan Le Crom (s. 13. heinäkuuta 1974 Lorient) on ranskalainen jalkapalloilija, jonka pelipaikka on maalivahti. Hän edustaa Paris Saint-Germainia.
Ura

Le Crom aloitti uransa AJ Auxerressa, jossa hän ei juurikaan saanut peliaikaa 11 vuoden aikana ja joutui olemaan sen myötä joukkueensa kolmas maalivahti. Peliajan vähyyden vuoksi hän hakeutui pelaamaan lainasopimuksella Châteauroux -joukkueeseen kaudeksi 1996-1997 ja Valenceen kaudeksi 1997-1998. Pelit eivät kuitenkaan sujuneet parhaalla mahdollisella tavalla ja Le Crom palasi takaisin AJ Auxerreen. Kesällä 2002 Le Crom näki tilaisuutensa ja siirtyi Guingampiin, jossa näytti kykynsä tulla huippu maalivahdiksi ja lunasti itselleen ykkösvahdin roolin kahdeksi kaudeksi. Pian hän joutuikin taas epäsuosioon ja Le Crom lainattiin AS Saint-Étienne -joukkueeseen kaudeksi 2004-2005. Myös seuraavalla kaudella hän joutui etsimään peliaikaa lainasopimuksella ja löysikin joukkueekseen ESTAC Troyesin.
Le Cromin sopimus Troyes'n kanssa päättyi kesällä 2007 ja seuran pudottua Ligue 2:een, Le Crom siirtyi RC Lensiin. Veteraaniveskari jäi kuitenkin vähälle peliajalle kriisiseura RC Lensissä, ja joukkueen pudottua Ligue 2:een Le Crom jätti seuran etsien uusia haasteita Ligue 1:een nousseesta Grenoble Footista.
Tammikuussa 2012 Le Crom teki yllättäen sopimuksen Liguen kärkijoukkue Paris Saint-Germainin kanssa.
Pyöreä torni (Kööpenhamina)

| Pyöreä torni> Rundetårn |
| --- | --- |
 Pyöreä torni vuonna 2013.
Osoite:  Købmagergade 52A, 1150 København K
Sijainti:  Kööpenhamina
Koordinaatit:  55°40′53″N, 12°34′33″E
Rakennustyyppi:  observatorio
Valmistumisvuosi:  1642
Tyylisuunta:  renessanssi
Runkorakenne:  tiilimuuraus
Julkisivumateriaali:  tiili
Korkeus:  34.8 m (kadun tasolta näköalatasanteelle), observatorio 7 m
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyöreä torni (tansk. Rundetårn) on noin 34,8 metriä (kadun tasolta näköalatasanteelle) korkea torni Kööpenhaminassa, ja yksi kaupungin nähtävyyksistä. Vuonna 1642 valmistunut torni on osa laajempaa kompleksia, jonka tarkoituksena oli antaa ajan oppineille observatorio, koulukirkko ja yliopiston kirjasto. Tornin sisällä onkin yksi Euroopan vanhimmista observatorioista ja vanhin edelleen toimiva. Torni on avoinna yleisölle ja siellä järjestetään nykytaiteen näyttelyitä ja klassisen musiikin konsertteja.
Rakentaminen

Pyöreän tornin rakentaminen aloitettiin kuningas Kristian IV:n käskystä. Sen suunnitteli flaamilais-tanskalainen arkkitehti Hans van Steenwinckel nuorempi. Erään kirjoituksen mukaan perustuskivi laskettiin 7. heinäkuuta 1637 ja kirjoituksessa väitetään, että kuningas olisi tuolloin sen käynyt omakätisesti muuraamassa. Hän oli tuolloin Holsteinin herttuakunnan Glückstadtin kaupungissa heinäkuussa 1637, joten hän ei ilmeisesti ole sitä tehnyt ainakaan tuolloin. Torni valmistui vuonna 1642.
Observatorio

Tornin huipulle, jossa observatorio ja pieni planetaario sijaitsevat, ei johda portaita, vaan omaperäinen kierrekäytävä, jonka pituus ulkoseinustalla on 281 metriä ja sisäseinustalla 93,5 metriä. Käytävältä on myös pääsy kirjaston tiloihin. Kierrerampin pyöreä ydin on ontto ja se ulottuu pohjasta ylös asti. Sen sisäpuolelle on tehty nykyaikana aukko ja sinne on asennettu paksu lasilevy, jonka päällä voi käydä seisomassa, jos haluaa katsoa alas.
Tornissa tekivät tähtitieteen tutkimuksia muun muassa Ole Rømer ja Peder Horrebow. Kööpenhaminan yliopisto käytti observatoriota ja kirjastoa aina vuoteen 1861.
Faktat Pyöreästä tornista

Korkeus kadulta näköalatasanteelle 34,8 m
Faktat Pyöreästä tornista > Kierreramppi

Kierroksia 7,3 nykypäivänä, aiemmin 7,8 (loppupään peittävät puuportaat)
Rampin pituus ulkoseinällä 281 m, alun perin 300 m
Rampin pituus sisäseinällä 93,5 m, alun perin 100 m
Kaltevuus ulkoseinällä 10 %
Kaltevuus sisäseinällä 33 %
Nousu yhdellä kierroksella 3,74 m
Keskipisteestä ytimen ulkoseinään 1,95 m
Keskipisteestä ulkoseinän sisäseinään 6,10 m
Säde 768 senttimetriä
Faktat Pyöreästä tornista > Observatorio

Korkeus 7 m
Säde 3 m
Pinta-ala 104,5 m²
Lähde:
Kuvia

Pyöreän tornin pääovi.
Kiveen veistetty teksti ja kruunu Pyöreän tornin yläosassa.
Näkymä Kööpenhaminan posti- ja telemuseolta kattojen yli Pyöreälle tornille.
Kierrekäytävä Pyöreässä tornissa.
Kierrekäytävä. Kuvassa käytävän ydin ja holvattuja kattoja.
Valoikkuna tornissa.
Aiheesta muualla

Kuvia tai muita tiedostoja aiheesta Pyöreä torni (Kööpenhamina) Wikimedia Commonsissa
Rundetårn, Copenhagen, Denmark Atlas Obscura. Viitattu 21.4.2020. (englanniksi)
Round Tower (Rundetårn) – Copenhagen – Astronomy Danishnet.com. Viitattu 21.4.2020. (englanniksi)
Rippiraha

Rippiraha eli pääsiäisraha (ruots. påsköre) on rippi-isälle annettava uhri eli lahja. Kun ripittäminen oli yleinen pääsiäisjuhlan aikana, maksu sai nimen pääsiäisraha. Suomessa pääsiäisrahat poistettiin 1800-luvulla papiston palkkausjärjestelmän uudistuksen yhteydessä. Alkuaan raha kuului tilattomien maksettavaksi.
Aiheesta muualla

Påskpenningar, Nordisk familjebok (ruotsiksi)
Raif Badawi

| Raif Badawi |
| --- | --- |
 Raif Badawi
Henkilötiedot
Syntynyt: 13. tammikuuta 1984 (ikä 40) Al-Khobar, Saudi-Arabia
Kansalaisuus:  Saudi-Arabia
Ammatti:  aktivisti ja kirjoittaja
Puoliso:  Ensaf Haidar (vih. 2002)
Muut tiedot
Tunnustukset:  Saharov-palkinto, 2015
Aiheesta muualla
Kotisivu
Raif bin Muhammad Badawi (arab. رائف بن محمد بدوي‎, Rā’if ibn Muḥammad Badawī; 13. tammikuuta 1984 Al-Khobar, Saudi-Arabia) on saudiarabialainen aktivisti ja kirjoittaja. Hän on nettisivu Free Saudi Liberalsin perustaja. Hänet tuomittiin vuonna 2014 islamin halventamisesta kymmenen vuoden vankeuteen ja tuhanteen raipaniskuun. Badawin vaimo Ensaf Haidar ja kolme lasta asuvat maanpaossa Kanadassa. Vuonna 2015 Badawille myönnettiin Euroopan parlamentin ihmisoikeuksien puolesta annettava Saharov-palkinto. Badawin puolesta palkinnon kävi vastaan ottamassa hänen vaimonsa. Ennen tätä Badawi oli saanut jo lukuisia ihmisoikeus- ja sananvapauspalkintoja.
Perhe

Badawi syntyi vuonna 1984 Al-Khobarissa Saudi-Arabiassa. Hänellä on vanhempi sisko Samar, joka on myös ollut aktiivinen ihmisoikeuksien ajaja ja muun muassa kampanjoinut naisten äänioikeuden ja naisten oikeudesta ajaa autolla Saudi-Arabiassa. Hänelle myönnettiin International Women of Courage -palkinto vuonna 2012.
Badawi avioitui vuonna 2002 Ensaf Haidarin kanssa. Hänen vaimonsa pakeni Kanadaan Saudi-Arabiasta heidän kolmen lapsensa, Teradin, Najwan ja Miriamin kanssa vuonna 2013 saatuaan tappouhkauksia. He saivat Kanadasta poliittisen turvapaikan.
Aktivismi

Badawi perusti vuonna 2008 Free Saudi Liberals sivuston pystyäkseen keskustelemaan wahhabistisesta johdosta. Hän kirjoitti sakrastisia kirjoituksia muun muassa Ystävänpäivästä, jonka  vietto on kielletty Saudi-Arabiassa, kritisoi poliitikkoja ja papistoa. Pian hänen kirjoittelunsa alkamisen jälkeen Saudi-Arabian viranomaiset puuttuivat siihen. He pidättivät Badawin maaliskuussa 2008 ja kuulustelivat häntä hänen perustamastaan verkkosivustosta. Toukokuussa hän sai syytteen ”islamia loukkaavan sähköisen sivuston perustamisesta”, jonka jälkeen hän poistui maasta. Viranomaiset peruivat kuitenkin syytteet ja Badawi palasi takaisin.
Vuonna 2009 hänelle langetettiin maastapoistumiskielto ja hänen pankkitilinsä jäädytettiin. Hänet pidätettiin 17. kesäkuuta 2012 ja hän joutui tuomioistuimeen joulukuussa 2012 syytettynä islaminuskoisten henkilöiden pilkasta. Häntä syytettin myös islamin uskosta luopumisesta, mistä voi Saudi-Arabiassa saada kuolemantuomion. Yhtenä todisteena pidettiin sitä, että hän oli perustanut Facebook-sivun kristityille arabeille. Saudi-Arabian papisto sanoi hänen myös sanoneen, että ”muslimit, juutalaiset, kristityt ja ateistit ovat kaikki tasa-arvoisia”, jota pidettiin myös merkkinä islamista luopumisesta.
Tuomio

Syytteistä islamista luopumisesta peruttiin, mutta hänet tuomittiin vuonna 2014 islamin halventamisesta kymmenen vuoden vankeuteen ja tuhanteen raipaniskuun. Hänet myös tuomittiin maksamaan miljoonan rialin sakko, joka oli tuolloin 266 000 dollaria.
Badawi pääsi vapaaksi vankilasta maaliskuussa 2022. Hän sai kuitenkin samalla lisärangaistukseksi kymmenen vuoden matkustuskiellon, joten hän ei ole päässyt perheensä luo Kanadaan.
Aiheesta muualla

Raif Badawi in isolation, 5 years after his first 50 lashes Humanists International.  9.1.2020. Viitattu 25.4.2020. (englanniksi)
Jailed Saudi blogger Raif Badawi ends hunger strike, says wife Deutsche Welle.  22.09.2019. Viitattu 25.4.2020. (englanniksi)
Raif Badawi, Hrd, Blogger & Founder, Free Saudi Liberals Front Line Defenders. Viitattu 25.4.2020. (englanniksi)